Legal Document

Category: 275

Text:
6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 814 της 30 Νοεμ./3 Δεκ. 1974 (ΦΕΚ Α΄ 359) Περί καθορισμού κατηγοριών δρομολογιακών γραμμών και αρμοδιότητος δρομολογήσεως. Έχοντες υπ’ όψει: 1.Τας διατάξεις του άρθρ. 170 παρ. 1 και 2 του δια του υπ’ αριθ. 187/1973 Ν. Δ/τος κυρωθέντος Κώδικος Δημοσίου Ναυτικού Δικαίου (ΦΕΚ  261 Α΄/1973). 2.Την διάταξιν του άρθρ. 4 του υπ’ αριθ. 32/1974 Ν. Δ/τος «περί αντικαταστάσεως της παρ. 2 του άρθρ. 188 και των άρθρ. 258 και 259 και καταργήσεως της παρ. 2 του άρθρ. 170 του Ν. Δ/τος «περί Κώδικος Δημοσίου Ναυτικού Δικαίου» (ΦΕΚ 248 Α΄/1974). 3.Την υπ’ αριθ. 670/7.11.1974 γνωμοδότησιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-Κατά την εφαρμογήν του παρόντος Π. Δ/τος νοείται: α)«Υπουργός»:Ο Υπουργός Εμπορικής Ναυτιλίας. β)«Υπουργείον»:Το Υπουργείον Εμπορικής Ναυτιλίας. γ)«Κώδιξ»:Ο Κώδιξ Δημοσίου Ναυτικού Δικαίου. δ)«Επιβατηγόν πλοίον»:Παν πλοίον, περιλαμβανομένων και των οχηματαγωγών, το οποίον μεταφέρει πλείονας των 12 επιβατηγών. ε)«Δρομολογιακή γραμμή»:Η σειρά των λιμένων ή σημείων προσεγγίσεως του επιβατηγού πλοίου προς εξυπηρέτησιν μεταφοράς επιβατών ή και εμπορευμάτων. ς)«Δρομολόγιον»:Το κατά ημέραν και ώραν ιδιαίτερον ταξίδιον προς εξυπηρέτησιν δρομολογιακής γραμμής. ζ)«Αφετήριος λιμήν δρομολογιακής γραμμής»:Ο λιμήν ή το σημείον εκκινήσεως και επανόδου του επιβατηγού πλοίου κατά την εκτέλεσιν του δρομολογίου του. η)«Αρμοδία Λιμενική Αρχή»:Η Λιμενική Αρχή εις την τοπικήν δικαιοδοσίαν της οποίας υπάγεται ο αφετήριος λιμήν της δρομολογιακής γραμμής. θ)«Καθορισμός δρομολογίων»:Η έγκρισις εις επιβατηγόν πλοίον δρομολογίων προς εξυπηρέτησιν δρομολογιακής γραμμής. Άρθρ.2.-Αι κατά την διάταξιν του άρθρ. 170 παρ. 1 περίπτ. α του Κώδικος κατηγορίαι δρομολογιακών γραμμών καθορίζονται ως κάτωθι: 1.Κύριαι δρομολογιακαί γραμμαί: Αι συνδέουσαι 2 τουλάχιστον λιμένας, έχουσαι ως αφετήριον λιμένα τον Πειραιά και εκτεινόμεναι εις πλείονας του ενός Νομούς. 2.Δευτερεύουσαι δρομολογιακαί γραμμαί: Αι συνδέουσαι 2 τουλάχιστον λιμένας, έχουσαι ως αφετήριον λιμένα έτερον του Πειραιώς και εκτεινόμεναι εις πλείονας του ενός Νομούς. 3.Τοπικαί δρομολογιακαί γραμμαί: Αι συνδέουσαι 2 τουλάχιστον λιμένας, υπό τας κατωτέρω διακρίσεις: α)Αι εκτεινόμεναι εντός των ορίων του αυτού Νομού και επί αποστάσεως μέχρι 3 ναυτικών μιλλίων. β)Αι εκτεινόμεναι εντός των ορίων του αυτού Νομού και επί αποστάσεως άνω των 3 ναυτικών μιλλίων. γ)Αι εκτεινόμεναι εντός των ορίων του αυτού Νομού και επί αποστάσεως άνω των 3 ναυτικών μιλλίων, υφισταμένης όμως παραλλήλως και κυρίας ή δευτερευούσης δρομολογιακής γραμμής, συνδεούσης εν όλω ή εν μέρει τους αυτούς λιμένας και δ)Η γραμμή Αργοσαρωνικού ήτοι η συνδέουσα τον Πειραιά μετά των λιμένων Αιγίνης – Μεθάνων – Πόρου – Ύδρας – Ερμιόνης – Σπετσών – Π. Χελίου και Λεωνιδίου. 4.Ομοίως ως τοπικαί δρομολογιακαί γραμμαί θεωρούνται αι συνδέουσαι 2 χερσαίας οδικάς αρτηρίας διακοπτομένας δια λωρίδος θαλάσσης εύρους μέχρι 3 ναυτικών μιλλίων ή σημεία των ακτών της Ηπειρωτικής Ελλάδος μετά των έναντι νήσων, της αυτής ως ανωτέρω κατά μέγιστον αποστάσεως ανεξαρτήτως της υπαγωγής των συνδεομένων σημείων εις τα όρια του αυτού Νομού, εξυπηρετούσαι δε, κυρίως, την διακίνησιν οχημάτων. Άρθρ.3.-Η κατά την διάταξιν του άρθρ. 170 παρ. 1 περίπτ. β΄ του Κώδικος αρμοδιότης προς δρομολόγησιν πλοίων και καθορισμόν δρομολογίων εις τας περί ων το προηγούμενον άρθρον δρομολογιακάς γραμμάς, ορίζεται ως κάτωθι: 1.α)Κύριαι δρομολογιακαί γραμμαί: Υπουργείον. β)Δευτερεύουσαι δρομολογιακαί γραμμαί: Υπουργείον. γ)Τοπικαί δρομολογιακαί γραμμαί. αα)Περίπτ. α΄:Αρμοδία Λιμενική Αρχή. ββ)Περίπτ. β΄:Ως περίπτ. α. γγ)Περίπτ. γ΄:Υπουργείον. δδ)Περίπτ. δ΄:Υπουργείον. εε)Παρ. 4 :Ως περίπτ. α. 2.Εφ’ όσον συνεπεία αναδιαρθρώσεως των διοικητικών ορίων των Νομών του Κράτους, γενησομένης μετά την θέσιν εν ισχύϊ του παρόντος και επέκεινα, κύριαι ή δευτερεύουσαι δρομολογιακαί γραμμαί περί ων αι παρ. 1 και 2  του άρθρ. 2 του παρόντος μεταπίπτουν εις την κατηγορίαν των τοπικών, περί ων τα εδάφ. α΄ και β΄ της παρ. 3 του αυτού άρθρου, η κατά το παρόν άρθρον αρμοδιότης περιέρχεται εις το Υπουρ(Μετά την σελ. 118,446(α) Σελ. 118,447 Τεύχος 555-Σελ. 1 Κώδικας Δημόσιου Ναυτικού Δικαίου 19.Α.ν.6 γείον, επιφυλασσομένης της εφαρμογής της διατάξεως του άρθρ. 4. 4.Προκειμένου περί δρομολογήσεως επιβατηγών ξυλίνων πετρελαιοκινήτων πλοίων και καθορισμού δρομολογίων τούτων η κατά το παρόν άρθρον αρμοδιότης εις τας περί ων αι παρ. 1,2 και 3 περιπτ. γ και δ του προηγουμένου άρθρου δρομολογιακάς γραμμάς ασκείται υπό της αρμοδίας Λιμενικής Αρχής. Άρθρ.4.-Αι κατά την παρ. 1 του προηγουμένου άρθρου αρμοδιότητες του Υπουργείου επί δρομολογήσεως πλοίων και καθορισμού δρομολογίων τούτων επί δευτερευουσών και τοπικών δρομολογιακών γραμμών δύνανται να εκχωρούνται, μετ’ έγκρισιν του Υπουργού εις τας κατά τύπους αρμοδίας Λιμενικάς Αρχάς, της τοιαύτης εκχωρήσεως δυναμένης να αφορά εις μέρος ή το όλον διάστημα δρομολογιακής περιόδου και εις πάσαν μορφήν δρομολογήσεως ως καθορίζεται υπό των άρθρ. 169 παρ. 1 και 171 παρ. 1του Κώδικος. Άρθρ.5.-Η κατά την διάταξιν του άρθρ. 171 παρ. Ιπερίπτ. β΄ του Κώδικος επίλυσις αμφισβητήσεων επί της εφαμρογής των διατάξεων των άρθρ. 2 και 3 του παρόντος ανήκει εις την αρμοδιότητα του Υπουργού, αποφαινομένου τελεσιδίκως περί τούτων, μετά γνώμην της κατά το άρθρ. 171 παρ. 4 του Κώδικος Επιτροπής. Άρθρ.6.-Η ισχύς του παρόντος Π.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.